section_heading: Kajkavski jugozapadni dijalekti
paragraph_text: Obuhvaćaju govore Posavine i Turopolja, a nekoć se prostirala i više na istok i na jug. <br> Odlikuje se povlačenjem metatonijskoga cirkumfleksa prema početku riječi, refleks [t'] je [č'], a stražnji nazal je preko zatvorenog o dao otvoreno o, a u dijelu govora i [u]. <br> Sadrži samo jedan dijalekt turopoljsko-posavski koji se dijeli na 3 poddijalekta; donjolonjski, turopoljski i vukomeračko-pokupski koje neki lingvisti (Lončarić) smatraju dijalektima. Misli se da kajkavski govori Gradišća i osnova govora Karaševa potiču iz ove grupe.<br> Većina govora koje obuhvaća ova grupa se nalaze na području srednjovjekovne Zagrebačke županije.<br> Odlikuje ih veća srodnost čakavštini i štokavštini.